ΓΡΑΠΤΗ ΕΡΩΤΗΣΗ P-0165/02

υποβολή: Christel Fiebiger (GUE/NGL) προς την Επιτροπή

(30 Ιανουαρίου 2002)

Θέμα: Προστασία άγριων ζώων

Λόγω της ιδιότητας του βουλευτή του Ευρωπαϊκού Κοινοβουλίου, δέχομαι συνεχώς αιτήματα και κριτικές από πολίτες σχετικά με το θέμα της προστασίας των άγριων ζώων, και σχεδόν πάντα πρόκειται για βασανισμούς ζώων.

Παραθέτω τα ακόλουθα δύο παραδείγματα:

- Εμπόριο άγριων λαγών: αγανάκτηση προκάλεσε στη Γερμανία τηλεοπτική εκπομπή που παρουσίαζε στην Ανατολική Πολωνία ελεύθερους λαγούς που συλλαμβάνονται με δίκτυα από τον πολωνικό στρατό και οδηγούνται σε απαράδεκτες συνθήκες διασχίζοντας εκατοντάδες χιλιόμετρα έως τη Νότιο Γαλλία. Το εμπόριο αυτό που αφορά τεράστιο αριθμό λαγών κάθε χρόνο δεν οφείλεται με κανένα τρόπο σε μετατόπιση των λαγών για οικολογικούς λόγους. Πρόκειται όχι μόνο για βασανισμό ζώων, αλλά και για μια συναλλαγή πουπαγορεύεται από ευχαρίστηση για τη θανάτωση των ζώων. Ο τρόπος θανάτωσης των λαγών αυτών δεν ανταποκρίνεται στους κανόνες του κυνηγίου αλλά αποτελεί δολοφονία.

- Κέντρο Έρευνών για τα Πρωτεύοντα του Rijswijk (Κάτω Χώρες): 1500 πίθηκοι, εκ των οποίων 120 χιμπατζήδες, στεγάζονται στο κέντρο αυτό όπου φαίνεται ότι επικρατούν απαράδεκτες συνθήκες, π.χ. περισσότεροι από 500 μακάκοι που στη φύση ζουν ελεύθερα, βρίσκονται απομονωμένοι σε πολύ μικρές μεταλλικές κλούβες. Το ίδρυμα αυτό φαίνεται ότι ενισχύεται από την ΕΕ με 2,21 εκατ. Ευρώ ετησίως.

Μπορεί η Επιτροπή να απαντήσει στα ακόλουθα ερωτήματα:

- Ποιες νομικές δυνατότητες διαθέτει η Επιτροπή και ποιες είναι οι προθέσεις της προκειμένου να μεσολαβήσει για την καταπολέμηση των περιπτώσεων κακής μεταχείρισης των ζώων που εμπίπτουν στην αρμοδιότητα των κρατών μελών, εφόσον η Συνθήκη του Άμστερνταμ δεσμεύει ρητώς μόνον τα κοινοτικά θεσμικά όργανα κατά την εφαρμογή των πολιτικών τους να λαμβάνουνπόψη τις απαιτήσεις της ευημερίας των ζώων (σύμφωνα με το πρωτόκολλο που προσαρτάται στη συνθήκη)·

- Συμβιβάζεται το εμπόριο άγριων λαγών με τη Σύμβαση της Βέρνης (82/72/ΕΟΚ του Συμβουλίου της 3.12.1981)(1) και προτίθεται η Επιτροπή να χρησιμοποιήσει την επιρροή της στις χώρες της ΕΕ και τιςποψήφιες χώρες (εισαγωγικές και εξαγωγικές αντίστοιχα) για την απαγόρευση του εμπορίου αυτού· (στην καταφατική περίπτωση, με ποιο τρόπο·)

- Σε περίπτωση που επιβεβαιωθούν οι πληροφορίες σχετικά με το ανωτέρω κέντρο, μπορεί και σκοπεύει η Επιτροπή να ζητήσει την επιστροφή των πιστώσεων της ΕΕ·

(1) ΕΕ L 38 της 10.2.1982, σελ. 1.

Απάντηση της κας Wallstrm εξ ονόματος της Επιτροπής

(20 Φεβρουαρίου 2002)

Όσον αφορά τις συνθήκες μεταφοράς στις οποίες αναφέρεται το Αξιότιμο Μέλος του Κοινοβουλίου, στην Πολωνία εφαρμόζεται η πολωνική εθνική νομοθεσία, αν και, ωςποψήφια για προσχώρηση χώρα, η Πολωνία ευθυγραμμίζει την νομοθεσία της με την αντίστοιχη κοινοτική.

Δεν έχουν ακόμη επιλυθεί νομικές αμφισημίες για την έκταση στην οποία η οδηγία 91/628/ΕΟΚ(1) του Συμβουλίου της 19ης Νοεμβρίου 1991 σχετικά με την προστασία των ζώων κατά τη μεταφορά, όπως τροποποιήθηκε από την οδηγία 95/29/ΕΚ(2) του Συμβουλίου της 29ης Ιουνίου 1995, μπορεί να καλύπτει μεταφορέα ζώων στην Κοινότητα προτού το συγκεκριμένο όχημα εισέλθει στην κοινοτική επικράτεια. Ωστόσο, είναι σαφές ότι η οδηγία εφαρμόζεται πλήρως αφ'ης στιγμής τα ζώα εισέλθουν στην Κοινότητα.

Η Επιτροπή δεν διαθέτει προς το παρόν επαρκή στοιχεία για να κρίνει κατά πόσον το ενδοκοινοτικό σκέλος της διαδρομής κατά την μεταφορά αγρίων λαγών ανταποκρίνεται στις απαιτήσεις της οδηγίας.

Δεδομένου ότι ο κοινός λαγός δεν συγκαταλέγεται στα είδη που προστατεύονται βάσει της οδηγίας 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας(3), η κανονιστική κάλυψη της σύλληψης και της μεταφοράς του εν λόγω είδους ανήκει στις αρμοδιότητες των κρατών μελών και τωνποψήφιων για προσχώρηση χωρών, και η Επιτροπή δεν δύναται να παρέμβει εν προκειμένω.

Ο κοινός λαγός Lepus capensis (europaeus) συγκαταλέγεται στα άγρια ζώα τα εγγεγραμμένα στο παράρτημα ΙΙΙ της Σύμβασης της Βέρνης. Ως εκ τούτου, τα συμβαλλόμενα μέρη στην εν λόγω σύμβαση, συμπεριλαμβανομένης της Πολωνίας και της Γαλλίας, καλούνται να λαμβάνουν τα κατάλληλα νομοθετικά και κανονιστικά μέτρα που είναι αναγκαία για την προστασία του περί ου ο λόγος είδους. Τα μέτρα αυτά αφορούν ιδίως την απαγόρευση χρήσεως ορισμένων, μη επιλεκτικών, μέσων σύλληψης, καθώς και την ρύθμιση της μεταφοράς των συλληφθέντων ζώων. Η σύλληψη των λαγών με τη βοήθεια δικτύων, όπως αναφέρεται από το Αξιότιμο Μέλος του Κοινοβουλίου, θα ήταν, ως εκ τούτου, αντίθετη με τις διατάξεις της σύμβασης.

Το Κέντρο Βιοϊατρικής Έρευνας για τα Πρωτεύοντα (Biomedical Primate Research Centre — BPRC) το οποίο ναι μεν εδρεύει στην Ευρωπαϊκή Ένωση αλλά είναι ανεξάρτητο αυτής,πέγραψε σύμβαση για την εκπλήρωση όλων των εθνικών, νομικών και ηθικών απαιτήσεων. Τον Ιούλιο του 2001, το BPRC διαβεβαίωσε την Επιτροπή ότι έχει την άδεια, σε τοπικό επίπεδο, διεξαγωγής βιοϊατρικής έρευνας σε εκτός του ανθρώπου πρωτεύοντα.

Η Επιτροπή δεν προτίθεται να αποκλείσει το BPRC από τη συμμετοχή σε κοινοτικώς χρηματοδοτούμενα έργα, εφόσον έχει τις σχετικές εγκρίσεις των εθνικών αρχών.

(1) ΕΕ L 340 της 11.12.1991.

(2) ΕΕ L 148 της 30.6.1995.

(3) ΕΕ L 206 της 22.7.1992.